|  |  |
| --- | --- |
| kniga_zoar_skachat_besplatno_pdf_10327_100 | **НАРОДНО ЧИТАЛИЩЕ**  **„ ЗОРА- 1928г.”село Дюлево**  **О Б Щ И Н А С Т Р Е Л Ч А**  e-mail: nczora1928@abv.bg |

**Изх.№ 02/ 11.02.2021г.**

**с.Дюлево**

**ДО ИНЖ. ГЕОРГИ ПАВЛОВ**

**КМЕТНА ОБЩИНА СТРЕЛЧА**

**ОТЧЕТ**

**За осъществените дейности в изпълнение на програмата по чл.26 от Закона за читалищата и за изразходваните от бюджета средства през 2020г. на НЧ „Зора-1928г.” с. Дюлево.**

На основание чл.26 (1), чл.26 a (4) от Закон за народните читалища Ви представяме обобщен годишен отчет за осъществените читалищни дейности за 2020 г. на НЧ „Зора-1928 г.” с. Дюлево. Отчетът се съдържа в следните направления:

І. Библиотечна дейност;

ІІ. Самодейна читалищна дейност и културен календар за 2020 г.;

ІІІ. Предвидени културни мероприятия за 2021 г.;

ІV. Организационна структура на НЧ „Зора-1928 г.”;

V. Сграден фонд.;

VІ. Финансов отчет за 2020 г..

**І. Библиотечна дейност**

Читалище „ЗОРА – 1928 г.” с. Дюлево развива своята дейност вече деветдесет и три години. То съчетава, както културния облик на селото ни, така и съхранението на местните традиции и творчество. Към читалището е и библиотеката, която през последните години на бързо развиващите се технологии и богат художествен пазар се опитва да остане важна част в живота на своите читатели. Библиотеката има наличност от 3270 книги. От тях детската литература – 825 бр., от които детска отраслова литература – 300 бр. и художествено литература за деца – 525 бр. Художествена литература за възрастни – 2010 бр., отраслова литература 435 бр..

Библиотеката има 50 постоянни читатели, от които 15 са ученици в различна възрастова група. През летния сезон читателския поток значително се завишава, тъй като много ученици от други населени маста и летовници прекарват ваканциите и отпуските си на територията на селото ни.Читателите са в различна възраст и с многостранни интереси. Вниманието им се насочва към нови и актуални заглавия от художествената литература, а учениците проявяват интерес към справочните материали и ученически помагала, както и свободният достъп до интернет услугата, която предоставяме. Водени от нуждата да задоволим очакванията на нашите читатели, се стараем да закупуваме и обновяване на библиотечния фонд, макар и с ограничени бройки.

През последните години се създаде група от редовни читатели от различна възраст, с цел популяризирането на българската литература. Поради обявената противоепидемична обстановка почти през цялата 2020 г. не се осъществи традицията в определен ден от седмицата да се събират читатели, за да прочетат и разискват произведения от различни български и чуждестранни автори или разучаването на нови народни песни. Вече девета година разполагаме с интернет връзка, която има своята положителна страна, както за посетителите ни, така и за по- голяма ефективност на читалищната ни дейност. За да сме актуални в търсенето на интересни художествени заглавия ползваме интернет книжарниците с предлаганата от тях литература.

Разполагаме с компютърна конфигурация, която за съжаление, като техника е остаряла. Читалището в село Дюлево остана единствен център на културно и традиционно наследство. То е онази тъй важна свързваща частица между славното минало и бързоразвиващото се бъдеще. За малки населени места като нашето, читалищната дейност и библиотеката са необходимата връзка, която дава шанса на нашите деца да са конкурентни в средата, в която живеят и посетителите ни да не се чувстват ощетени в своите предпочитания.

**ІІ. Самодейна читалищна дейност и културен календар за 2020г.**

Читалищната дейност през 2020 г. бе значително ограничена от обявената епидемична обстановка наложена в цялата страна. Проведените мероприятия бяха изключително ограничени и съобразени с наложените мерки за сигурност.

Читалище „ЗОРА- 1928 г.” село Дюлево е малко, но въпреки това развива дейност и продължава да работи упорито за постигане на целите си за запазване на народните традиции и предаването им на по- младото поколение.

Самодейният състав се състои от 5 жени на различна възраст, всяка от които е достатъчно колоритна в своите изяви и добре познаваща местните традиции и обичаи. През изтеклата 2020 година работата ни се състоеше в:

**Месец Януари**

**01.** -„Васильов ден” – СУРВА. Традиционна дейност, в която участие взимат най- малките жители на селото, който с ръчно направени сурвачки поздравиха населението за здраве.

**21.** - отбелязахме „Бабин ден” с тържество, което се проведе в сградата на Библиотеката, с участие на жители на Дюлево. По традиция най- младата майка поля вода на най- възрастната жена медицинско лице в селото.

**Месец Февруари**

**01.** - отпразнувахме традиционния ден на лозаря- „Трифон- Зарезан”.

**Месец Март**

**03. -** Отбелязване на националният празник на Република България, с полагане на цветя.

**Месец Август**

**15.**– Съвместно с уредника на Историческия музей в гр.Стрелча Николета Петкова и НЧ „Зора – 1928 г.” се организира Детско лята в с.Дюлево, под наслов „Лято с музей в с.Дюлево.Организирани бяха детски игри „Игрите на нашите баби и дядовци” от местните традиции. Бяха закупени материали за дейности като моделиране с пластилин, рисуване на открито с моливи, рисуване с водни боички, плетене на гривни от прежда и корда. Разказваха се приказки от местният фолклор и запознаване с различни исторически факти и местности свързани с Дюлево

**ІІІ. Предвидени културни мероприятия за 2021 г.**

|  |  |  |  |
| --- | --- | --- | --- |
| Дата | Културно мероприятие | Организатори | Средства |
|  |  |  |  |
| 02.Май | Отпразнуване на „Великден”(криене на великденски яйца) | НЧ „Зора-1928г.” | Съфинансиране и спонсорство |
| 06.Май | Организиране на традиционният годишен събор „Гергьовден” с.Дюлево | НЧ „Зора-1928г.” и Кметство с.Дюлево | Съфинансиране и спонсорство |
| 24. Май | 24 Май – Ден на славянската писменост и култура - рецитал | НЧ „Зора-1928г.” и Кметство с.Дюлево | Съфинансиране и спонсорство |
| 01.Юни | Ден на детето – беседа и организиране на детски игри | НЧ „Зора-1928г.” и Кметство с.Дюлево | Без финансиране |
| 02.Юни | Ден на Ботев и загиналите за свободата на България - рецитал | НЧ „Зора-1928г.” и Кметство с.Дюлево | Без финансиране |
| 22.Септември | Отбелязване на Деня на Независимостта | НЧ „Зора-1928г.” и Кметство с.Дюлево | Без финансиране |
| 01.Ноември | Честване деня на народните будители | НЧ „Зора-1928г.” | Без финансиране |
| м.Декември | Организиране и честване на коледно- новогодишните тържества | НЧ „Зора-1928г.” и Кметство с.Дюлево | Дарения и спонсорство |

**ІV. Организационна структура на НЧ „Зора-1928г.”**

1. **Председател:**

Стойка Й. Гущерова

1. **Членове на Читалищното настоятелство:** 
   1. Петка П. Раленекова
   2. Стефка Ат. Бончева
2. **Проверовъчна комисия:**
   1. Цонка Кирова
   2. Стоянка Николова
   3. Веселка С. Кацарова
3. **Библиотекар:**

Димитър Спасов

**V. Сграден фонд.**

Народно читалище „Зора-1928г.” с. Дюлево, за съжаление не разполага с собствен сграден фонд. Библиотеката към Читалището се помещава в сграда на ПК „Барикади” гр. Стрелча, като не заплаща наем и ел. услуги. За ползването на сградата на Библиотеката отговорността за поддръжката е на Читалищното настоятелство, вместо заплащането на наемна цена. Извършени са през последните години единствено козметични ремонти, които се изразяват в пребоядисване на помещението, подмяна на входната врата с ПВЦ дограма, почистване на комините тела. Проблемната част от сградата е в покривната конструкция, но частично сме извършили претърсване на керемидите и подмяна на две греди.

С Решение № 234 от заседание на Общински съвет – Стрелча, проведено на 25.06.1998г., с Протокол № 28, безвъзмездно се отстъпват за ползване сградата на Училищният салон, намиращ се в бившето вече ОУ „В.Левски” с.Дюлево. Салонната част е в много лошо физическо състояние, покривната конструкция се нуждае от цялостен ремонт. През зимният период на 2018/2019 при навалявания, част от покривната конструкция падна. При направена проверка на РЗИ - Пазарджик през 2017 година бе съставено предписание № 184 – ДЗК/ 02.06.2017г. за спешно отремонтиране на покривната конструкция и таваната част на сградата. Сградата се води потенциално опасна и на този етап е неизползваема. До Кмета на община Стрелча през 2019 г. е пуснато писмо от Председателя на Народно читалище „Зора-1928г.” с. Дюлево, за отказ от ползване на сградата. В Проекто бюджета за 2021 г. в частта капиталови разходи са заложени 12 000 лв. за закупуване на сграда – частен имот за нуждите на НЧ „Зора – 1928 г.” с.Дюлево. Същият се намира в централната част на селото и може да покрие необходимите изисквания за предвидената дейност.

**VІ. Финансово състояние**

1. Обща информация

Читалищната дейност на НЧ „Зора- 1928г.” с.Дюлево се финансира чрез държавна субсидия и се дофинансира от общинския бюджет. През 2013г. на НЧ „Зора- 1928г.” с.Дюлево, се предоставиха земеделски имоти от общинският поземлен фонд, чрез който се дофинансира цялостната дейност на читалището.

1. Финансов отчет

|  |  |  |  |  |
| --- | --- | --- | --- | --- |
| Каса / № | Обяснение | Приход в лева | Разход в лева | Остатък в лева |
| Каса |  |  |  |  |
|  |  |  |  |  |
| Приход | Салдо на 01.01.2020г. | 221.19 |  |  |
| 1. | Теглени ср-ва от ДСК Стрелча | 3680,00 |  |  |
| 2. | Членски внос Читалище | 148,00 |  |  |
|  |  |  |  |  |
|  | Общо | 4049.19 |  |  |
| Разход |  |  |  |  |
| 1. | Заплата библиотекар |  | 2840,00 |  |
| 2. | Хонорар председател |  | 660,00 |  |
| 3. | Канцеларски материали |  | 18,95 |  |
| 4. | Такси /за отчети/ |  | 106,27 |  |
| 5. | Закупуване на книги |  | 113,86 |  |
| 6. | Материали за Детско лято в с.Дюлево |  | 56,84 |  |
|  | Общо |  | 3795,92 |  |
|  | Салдо към 31.12.2020г. |  |  | 253,27 |
|  |  |  |  |  |
| Банка |  |  |  |  |
|  |  |  |  |  |
| Приход | Салдо 01.01.2020г. | 7879,07 |  |  |
| 1. | Държавна субсидия | 5220,00 |  |  |
| 2. | Рента | 1913,00 |  |  |
|  | Общо | 15012,07 |  |  |
| Разход |  |  |  |  |
| 1. | Такса услуги |  | 339,00 |  |
| 2. | ДОД – 10% |  | 313,34 |  |
| 3. | ЗО |  | 290,80 |  |
| 4. | ДЗП |  | 0,00 |  |
| 5. | ДОО |  | 897,90 |  |
| 6 | Теглени средства |  | 3680,00 |  |
|  | Общо |  | 5752,94 |  |
|  | Салдо Банка |  |  | 9259,13 |

Изготвил: …………

/Стефка Бончева/

Член на ЧН на НЧ ”ЗОРА-1928 г.”

Съгласувал:……………

/Стойка Гущерова/

Председател на НЧ ”ЗОРА-1928 г.”